procesaur/Wiki.mk huggingface dataset:
Даларна

Даларна (швед. '''') или Далекарлија — историска покраина (''landskap'') во средна Шведска.
Се граничи со покраините Херједален, Хелсингланд, Јестрикланд, Вестманланд и Вермланд. На запад се граничи со Норвешка.
Името на покраината значи „долини“. Ова е популарно летно одредиште за жителите од југот поради добриот риболов, убавите кампови и густите шуми. Побогатите имаат викендички. Лете во селата и градовите се одржуваат разни слави и фестивали со народни игри. Покраината има богата историја и свои зачувани обичаи и наречје. Во историјата жителите на Даларна биле познати по вековниот стремеж за независност.
1 Управа
Покраините во Шведска немаат административна улога, туку постојат само како културно-историски целини. Во случајот на покраината Даларна, управните граници на округот Даларна се речиси исти како покраинските, освен дел од северизападниот дел на Хамра (Орша Финмарк), која влегува во состав на округот Јевлеборг.
2 Географија
Во средината на покраината се наоѓа езерото Силјан. Поважни реки се Вестердалелвен и Естердалелвен, кои се влеваат во поголемата река Далелвен.
Низ севердниот дел од покраината се протега дел од Скандинавските Планини. Пределите се планински и имаат многу леднички езера. Јужниот дел е рамничарски и има неколку рудника. Најзастапен метал е бакарот.
Највисока точка е планината Стурветешогна (1204 м), а најниската точка (55 м) се наоѓа во југоисточниот дел.
2.1 Градови
Даларна ги опфаќа следниве градови:
*Авеста
*Борленге
*Лудвика
*Сетер
*Фалун
*Хедемура
2.2 Други места
*Внасбру
*Елвдален
*Идре
*Лександ
*Малунг
*Мура
*Орша
*Ретвик
*Селен
*Телберг
2.3 Национални паркови
*Тефсингдален
*Фернебофјерден
*Фулуфјелет (национален парк)
*Хамра
3 Историја
Покраината Даларна била дел од крајот Свеаланд пред обединувањето на Шведска (XI век).
Во покраината започнале три значајни буни:
* Во 1434, предводени од Енгелбрект Енгелбректсон, рударите се дигнале на бунт против угнетувачите во служба на кралот Ерик Померански.
* Во 1519–1523 Густав I Васа меѓу рударите ги стекнува своите најверни приврзаници во буната против Калмарскиот сојуз под водство на данскиот крал Кристијан II.
* Во 1743 се кренала Даларнската буна против политичката група „Шапки“ - последна важна селанска буна во Шведска.
4 Култура
Даларна има богата и карактеристична народна култура со својствена музика, живопис и ракотворби. Тука рунското писмо се задржало најдолго од сите места во Шведска - сè до XIX век.
Познат симбол на покраината е „далскиот коњ“ (''Dalahäst'') кој е изделкан од дрво, а потоа се бои и украсува. Поднебјето е особено погодно за одгледување на коњи бидејќи почвата е богата со калциум.
Помеѓу Селен и Мура, секоја година се одржува скијачката трка „Васалопет“ (''Vasaloppet'' = „Васина трка“), која е најдолгата светот (90 км). Трката се одржува во чест на бегството на Густав Ериксон (подоцна крал Густав I Васа) од данската војска во 1520.
Рударското подрачје Стура Копаберг („Голема Бакарна Планина“) во Фалун е прогласено за светско наследство на УНЕСКО.
5 Познати личности
*Густаф де Лавал - изумител
*Карл Ларсон - сликар
*Андерс Цорн - сликар
6 Наводи
* - Нордиска семејна книга
*
Вестманланд

Вестманланд (швед. '''') е историска покраина (''landskap'') во средна Шведска. Се граничи со покраините Седерманланд, Нерке, Вермланд, Даларна и Упланд.
Името е изведено од поимот „западни луѓе“, што се однесува на населението западно од Упланд, средишна покраина на дамнешна Шведска.
1 Управа
Традиционалните покраини во Шведска немаат административна улога, туку постојат само како културно-историски целини. Во случајот на Вестманланд, административниот округ Вестманланд го зафаќа само источниот дел на покраината. Западниот дел му припаѓа на округот Еребру.
2 Географија
Теренот на север и северозапад е карпест. Тука се сместени највисоките планини: Елвхејден (422 м) и Килершклак (408 м).
Останатите делови на покраината се главно рамничарски.
Најголемо езеро е Меларен, кое лежи на јужната граница на покраината. Ова е трето езеро по големина во земјата.
*Национални паркови: Фернебофјерден
Западен Вестманланд во минатото припаѓал на рударското подрачје Бергслаген.
3 Историја
Најстар град во Вестманланд е Вестерос, основан околу 990. Најпрвин бил покраински центар, а од 1120 и седиште на Вестероската епархија. Вестерос и денес е најголем град во покраината. Градот и неговата општина бројат 130 000 жители.
Во минатото, статус на град имале Арбуга, (од XII век), Шепинг (од 1474), Сала (од 1624), Линдесберг и Нура (обата од 1643), и Фагерста (1944). Во 1971 е градот е укинат како управна единица (за сметка на општината), па затоа овој статус денес е чисто историски .
Рудниците Нурберг и Хинскатеберг датираат од XIV век. Рудникот Линдесберг е отворен во XVI век.
4 Знаменитости
Старата Енгелсбершка железарница е прогласена за светско наследство на УНЕСКО.
Тони Хиберт

Ентони Џејмс „Тони“ Хиберт (роден на 20 февруари 1981 г.) — поранешен англиски фудбалер, играч од одбраната.
Во почетокот на кариерата играл како фудбалер од средниот ред, но се преориентирал како десен бек. Тој целата своја кариера ја поминал во екипата на Евертон, откако се приклучил во клубот во 1991 година. Првиот натпревар во дресот на Евертон, Хиберт го одиграл во 2001 година и во текот на својата кариера одиграл преку 300 натпревари за клубот во сите натпреварувања.
1 Клупска кариера
Хиберт е роден во Ливерпул во 1981 година, а израснал во Хајтон, Мерсисајд.
Тој стигнал во Евертон како момче на рана возраст. Бил дел од тимот кој го освоил младинскиот ФА куп во 1998 година, победувајќи го Блекбурн Роверс во финалето, а три години подоцна дебитирал за првиот тим на ''карамелите'', во победата над Вест Хем Јунајтед со 2-0.
Тој никогаш неуспеал да постигне гол за Евертон во официјален натпревар, а кога во 2009 година Лојд Дојли постигнал гол за својот Вотфорд, Хиберт станал играчот со најдолга низа на одиграни натпревари без постигнат гол во Англија.
Вкупно во кариерата одиграл преку 300 натпревари за Евертон во сите натпреварувања без постигнат гол.
2 Титули
*Младински ФА куп (1) : 1998
*ФА Куп : 2009-вицешампион
Далелвен

Далелвен (швед. ''Dalälven'' = „Далска Река“) е река во средна Шведска која тече од северот на покраината Даларна и се влева во морето во северниот дел на Упланд. Се смета за јужна граница на крајот Норланд. Северното течение е радвоено на два дела: Естердалелвен и Вестердалелвен (источно и западно). Двете реки се среќаваат кај местото Јурос.
Реката е долга над 520 км и со тоа е втора по должина во земјата. Има хидроенергетски потенцијал од 1420 мегавати, кој е искористен. Најголема електрана е Тренгслет. Во историјата Далелвен била значаен воден пат за сплавен сообраќај.
Епендорф (Хамбург)

Епендорф е еден од тринаесетте квартови на округот Хамбург-Норд на Хамбург, Германија и се наоѓа северно од Аусеналстер.
1 Историја
Епендорф, првпат именуван како ''Eppenthorp'' во 1140, е најстарото хамбуршко село. Нејзиното потекнува од старогерманското ''epen'' (на вода) или од личното име Ebbo/Eppo. Можно е, но е неверојатно дека е именуван по Ебо, надбискупот на Рем. Во текот на обновата на црквата Свети Јоханис, која првпат била спомената во 1267, биле откриени постари темели.
Во 19-от век, Епендорф стекнал популарност помеѓу влијателните луѓе во Хамбург. Ниско поставената, мочуришна земја била заградена и на нејзе се градело подоцна. Преостанатите области биле ставени под заштита на природата во 1982.
In 1894, Eppendorf was transferred to Hamburg.
2 Географија
Во 2007, според статистичкото биро на Хамбург и Шлезвиг-Холштајн, квартот Епендорф имал површина од 2,7 км<sup>2</sup>.
Каналот Изебек се влева во Алстер во Епендорф.
2.1 Паркови
* Hayns Park
* Meenkwiese
* Eppendorfer Mühlenteich
* Kellinghusenpark
* Eppendorfer Park
* Seelemannpark
3 Сообраќај
Епендорф има станица на U-Bahn, Kellinghusenstraße, која е станица помеѓу линиите У1 и У3. Неколку автобуски линии се сретнуваат на Eppendorfer Marktplatz.
4 Инфраструктура
Универзитетскиот медицински центар Хамбург-Епендорф (''Universitätsklinikum Hamburg-Eppendorf'') бил изграден во 1879, а основан во 1884. Станал универзитетски медицински центар од 1934.
5 Култура
Театарот Lustspielhaus се наоѓа во Епендорф, кој бил кабаре-театар, Кабаре Mon Marthe.
Музеј посветен на животот на Ернст Телман се наоѓа во Tarpenbekstraße.
Месечното списание околу квартот, ''Der Eppendorfer'' се издава од локалното здружение (''Eppendorfer Bürgerverein'').
5.1 Образование
* Wolfgang-Borchert-Schule (''Hauptschule'' и ''Realschule'', порано ''Grundschule'')
* Grundschule Knauerstraße
* Schule Robert-Koch-Straße
* Marie-Beschütz-Schule (порано Schule Schottmüllerstraße)
* Гимназија Епендорф
* Staatliche Handelsschule Kellinghusenstraße (H 13)
* Gesamtschule Eppendorf (порано Gymnasium Curschmannstraße)
6 Луѓе
* Волфганг Борхерт, германски писател, роден во Епендорф во 1921, учел во локално училиште, кое подоцна било именувано по него, Wolfgang-Borchert-Schule, потоа наречено Erica-Schule
* Ернст Телман, политичар
* Уве Зелер, фудбалер, кој учел во Wolfgang-Borchert-Schule
* Сами Делукс, рапер
* Јан Делаи (Јан Ајсфелт), рапер од групата Beginner
* Клаус Јоханес Тимерман (18 февруари 1842 - 7 јануари 1919)
* Групата Texas Lightning, која ја претставувала Германија на Евровизија 2006 доаѓа од Епендорф
* Карл Дал, комичар
7 Додатна литература
*Helmut Alter: ''Eppendorf. Leben und Wohnen im Hamburger Vorort''. Hans Christians Verlag Hamburg 1976
* Hakim Raffat: ''Eppendorf und seine Parks''. 2. überarb. & erw. Auflage 2007, Published by the Stadtteilarchiv Eppendorf. Abera Verlag. Hamburg. ISBN 978-3-934376-76-2
Црква „Воведение на Пресвета Богородица“ - Идризово

Воведението на Пресвета Богородица или Света Пречиста — македонски православен храм во скопското село Идризово. На местото на сегашната црква уште од најстари времиња бил поставен крст исклесан од камен. Не се знае кога бил поставен крстот. Но на ова место луѓето уште од минатото ја прославувале селската слава во чест на Свети Јован Крстител (во јануари). Црквата, по иницијатива и со пари од месното население, започнала да се гради 1996 година, а била осветена 1998 година.
1 Поврзано
*Црква „Св. Илија“;
*Црква „Св. Троица“ - црква во Нова Колонија;
Бендорф (Берде)

Бендорф (|Beendorf) — општина во округот Берде, во Саксонија-Анхалт, Германија.
1 Историја
Во текот на Втората светска војна, бил основан концентрациски камп во Бендорф. Бил подкамп на кампот Нојенгаме. Од февруари 1944 година до април 1945 година околу 2.500 жени биле принудени на работа. Бил дел од фабриката за оружје на германскиот Луфтвафе.
The suffering

Страдањата (The Suffering)e хорор-акција видео игра, изработена од Surreal Software и објавена од Midway Games во 2004. Во оваа игра се зборува за човекот Торк (Torque) кој е испратен во Затворот Абот на Островот Карнејт. Тој е обвинет и осуден на смрт за убиството на неговата поранешна сопруга и неговите две деца. Торк тврди дека го изгубил памтењето и не се сеќавал на ништо додека се случувало убиството. Истата ноќ, кога Торк беше префрлен на Островот Карнејт, имало земјотрес кој отпуштил армија на чудовишта во затворот. Ќелијата на Торк се срушила и тој успеал да избега. Сега тој патува низ целиот затвор, со цел да се извлече од островот жив. Во зависност од акциите на играчот, тој може да се спријатели со други затвореници или офицери или да ги убие. Дали Торк навистина ја убил неговата фамилија или таа била убиена од други луѓе, ќе се дознае на крајот на играта, во зависност од тоа дали играчот ги убивал пријателите или им помагал.
Награда „Мито Хаџи Василев - Јасмин“

Мито Хаџивасилев Јасмин претставува државна награда, со која се оддава признание за остварувања во областа на публицистиката и новинарството. Во една година можат да се доделат најмногу до две награди. Се доделува на 21 декември - денот на раѓањето на Мито Хаџи Василев Јасмин. Државната награда „Мито Хаџи Василев-Јасмин“ за првпат е доделена во 1969 година.
1 Добитници
*2007 - публицистика - Иван Глигоровски и новинарство Стојан Тренчевски;*2008 - публицистика - Томе Неновски (публицист) и на Кадрие Зејнулаху (филолог и новинар во Македонско Радио) и новинарство Горан Момировски, новинар на А1;*2009 - публицистика - Махи Несими за делото „Обесчестена волја“ - парламентарни избори 2008 година, новинарство не е доделено;*2010 - публицистика - Виктор Габер, амбасадор за книгата „Името Македонија - историја, право, политика“ и новинарство на Слободанка Јовановска, новинарка на „Утрински весник“ за деценистата работа;*2011 - во областа на публицистиката - Тина Иванова Бејков, публицист. Во остварување во областа на новинарството - Драган Антоновски и Предраг Димитровcки, новинари;*2012 - публицистика- Свето Стаменов и Блерим Исени, новинарство - Зоран Трајчевски и Мира Костиќ *2013 - публицистика - Волф Ошлис , новиварство - Паца Лазарова *2014 - публицистика - Борче Грозданов, новинарство- Мирела Саити и Фиданка Танаскова .
*2015 - публицистика - Игор Анѓелков и Мишо Нетков *2016 - публицистика - Аљуш Камбери , новинарство- Тони Димков *2017 - не е доделена.*2018 - публицистика - Марина Костова, новинарство - Емин Аземи*2019 - не е доделена.*2020 - не е доделена.*2021 - публицистика - Томислав Кежаровски и Тошо Филиповски, новинарство - Аделина Марку и Марјанчо Николовски
*2022 - публицистика - Александар Трајковски, новинарство - Лаура Папранику-Бејтула
Киро Нацев

Киро Нацев – Фетак (Куманово, 1918 - Прилеп, 21 декември 1942) — македонски комунист, учесник во НОВ. По војната е прогласен за народен херој.
1 Животопис
Киро Нацев е роден во работничко семејство во Куманово. Гимназија не можел да ја заврши, поради немање доволно пари за школување, па татко му го пратил да учи занает.
Член на СКОЈ е од 1934 година, а на КПЈ од 1936 година. Како шивач, активно работел во УРС-овите синдикати и во работничкото друштво „Абрашевиќ“. Во 1936 година, кога бил примен во партијата, бил уапсен и минал повеќе месеци под полициска истрага. Но полицијата не можела ништо да дознае од него. Поради немање работа заминал за Ниш. Во 1939 година добил покана за војска, и заминал на отслужување. Капитулацијата на Југославија го дочекала додека бил војник.
2 Учеството во Народноослободителната војна
По Априлската војна се наошол во германско заробеништво откаде се вратил во септември 1941 година. Активно работел на формирање на првите партизански единици. на 11 октомври 1941 година, во Куманово група борци тргнале кон Козјак. Партијата му ја довери должноста политички комесар на Козјачкиот партизански одред, во кој меѓу другите борци бил и Карпош. Кога одредот претрпел пораз, Киро Нацев со група другари успеал да се пробие до Куманово, а оттаму заминува во Скопје како партиски инструктор. Како инструктор на Покраинскиот комитет на КПЈ за Македонија, ги обиколил партизанските организации, и подготвувал терен за формирање на нови партизански единици. Од февруари 1942 година работел како инструктор на ПК КПЈ за Македонија во Прилепско и на теренот на Крушево.
3 Заробеништво и смрт
Кај манастирот Прилепец, по повеќечасовна борба на партизанскиот одред „Ѓорче Петров“ Киро бил тешко ранет и заробен од бугарските полицајци, а потоа е ѕверски мачен. Убиен е во касарната во Прилеп есента 1942 година.
За народен херој бил прогласен на 20 декември 1951 година.
Во негова чест е наречена една улица во општина Кисела Вода, и фабрика во Куманово.
4 Поврзано
* Гена Здравковска
Бероунка

Бероунка (|Berounka) е река во западна Чешка. Долга 136 километри, настанува со спојувањето на реките Ухлава, Услава, Мже и Радбуза кај П’лзењ. Во В’лтава се влева во јужниот дел на градот Прага.
Значајни градови на текот на Бероунка су: П’лзењ, Бероун (реката го добила името по овој град), Карлштејн и Прага. Во централниот дел на текот на реката, се наоѓа Кривоклатско, една од најголемите шуми во Чешка.
Ајмсбител (кварт)

Ајмсбител е еден од 105 квартови во округот Ајмсбител во Хамбург, Германија.
1 Историја
На 1 март 2008, квартот Ајмсбител изгубил дел од неговата површина за да се создаде квартот Штерншанце во округот Алтона.
2 Географија
Во 2006, според статистичкото биро на Хамбург и Шлезвиг-Холштајн, квартот Ајмсбител имал површина од 3,2 км<sup>2</sup>.
3 Демографија
Во 2006, постоеле 54.702 луѓе кои живееле во Ајмсбител. Густината на населеност била 16.930 жители на км<sup>2</sup>. 10,6% биле деца под 18 години, а 16,2% имале 65 години и повеќе. 14% биле странци. 2.710 лица биле невработени.
Во 1999, имало 36.479 домаќинства, од кои 12,3% имале деца под 18 години, кои живееле со нив, а 60,5% од сите домаќинства биле сочинети од поединци. Просечната големина на домаќинството била 1,59.
4 Образование
Постоеле 8 основни и 3 средни училишта во квартот Ајмсбител.
5 Инфраструктура
5.1 Здравствен систем
Имало 52 дневни центри за деца, 202 лекари во приватни ординации и 16 аптеки.
5.2 Сообраќај
Квартот е опслужуван од железничкиот систем на подземната железница.
Според секторо за моторни возила (Kraftfahrt-Bundesamt), во квартот Ајмсбител биле регистрирани 16.871 приватно возила (311 возила на 1000 луѓе). Се случиле 244 сообраќајни несреќи, вклучувајќи 205 со жртви.
В’лтава

В’лтава (|Vltava, |Moldau) — најдолгата река во Чешка, лева притока на Лаба (Елба). Извира на североисточните ограноци на Шумава (Чешка Шума). Постојат три изворни крака именувани Топла, Ладна и Тревната В’лтава (Teplá, Studená и Travnatá Vltava).
В’лтава е долга 446 км, а површината на нејзиниот слив изнесува 28.090 км<sup>2</sup>. Кај месноста Мјелник се влева во Лаба. Просечниот проток кај Прага е 142 м<sup>3</sup>/с. Пловна е од Штеховица до устието, околу 84 км. Главни приотки од левата страна се Бероунка и Отава, а од десната страна Лужнице и Сазава. На реката се подигнати неколку хидроцентрали (Орлик, Штеховице и др.), додека пак најголема брана е Липно.
Чесите ја сметаат В’лтава за своја национална река. Позната е симфонијата „В’лтава“ од циклусот „Моја татковина“ (''Má vlast'') на чешкиот композитор Беджих Сметана.
1 Галерија
Музеј на тетовскиот крај

Музеј на Тетовско - Тетово — роднокраен и историски музеј во Тетово. Основан е во 1950 година. На почетокот постоел во просториите комплексот Арабати Баба Теќе, а во 18 век подоцна бил префрлен во дел од Тетово Два Бреста, во рамките на Спомен куќата на Централниот комитет на Комунистичката партија на Македонија. Од 1990 година до денес датумот на кој таа се наоѓа во рамките на Спомен-куќата на Ѓоце Стојчевски.
Музејот е отворен секој ден, презентирање на историски изложби, Етнолошкиот оддел и уметничка галерија. Заедно со издавачката дејност на Музејот, исто така, ги опфаќа активностите поврзани со зачувување на културно-историски споменици во Полог и се развива научно-истражувачки проекти во областа на археологијата, етнологијата, историјата и историјата на уметноста. Освен од секојдневните активности и периодични изложби, Музејот е организатор на, веќе потврдenи манифестации, како Меѓународнатo Биенале на мали графики - Тетово.
Националниот музеј на тетовскиот крај, кој е основан во 1950 година, сè уште е во сила во Тетово. Следните одделенија работат во Музејот:
* Катедра за историја
* Одделот за археологија
* Одделот за етнологија
* Историјата на уметноста
VH1 Storytellers (албум на Кање Вест)

''VH1 Storytellers'' е албум во живо на американскиот хип-хоп артист, продуцент и текстописец Кање Вест, издаден на 5 јануари 2010 од страна на издавачката куќа by Roc-A-Fella Records.
1 Список на песни
# "See You in My Nightmares" – 3:14
# "Robocop" – 6:17
# "Flashing Lights" – 6:41
# "Amazing" – 8:24
# "Touch the Sky" – 9:53
# "Say You Will" – 7:42
# "Good Life" – 6:30
# "Heartless/Pinocchio Story" – 11:02
# "Stronger" – 4:52
Нин

Нин е град во Хрватска во Задарската жупанија. Според пописот од 2001 година Нин броел 4,603 жители.
1 Географија
Нин е мал град сместен околу 18 километри северозападно од Задар. Центарот на местото е малиот остров поврзан со копното преку два моста, настанал со влевањето на некогашното устие на реката Јаруга во морето. Од северната страна опкружен е со песок и викенд населбата Ждријац, на јужната и западната страна се наоѓа новиот дел од самиот град.
2 Историја
Првата населба во Нин на подрачјето на островот ја развиле илирското племе Либурни во 9 век п.н.е. по немирите предизвикани од панонско - балканските миграции. Временски тоа е крај на бронзеното и почеток на железното време. Уште постари населби се пронајдени на околу 300 метри јужно на подрачјето на кое се наоѓаат денешните плажи.
Со доселувањето на Словените на овие простори кон крајот на 6 и почеткот 7 век, Нин станува нивно главно политичко, културно и верско средиште.
Со губитокот на државната самостојност Нин потпаѓа под унгарската круна.
3 Население
3.1 Град Нин
3.2.1 Број на жители по попис
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 4.603, 6.055, 4.425, 5.413, 5.321, 5.263, 4.874, 3.596, 3.800, 2.698, 2.223, 1.980, 1.928, 1.647, 1.605
* напомена:
''Настанал од старата општина Задар.''
3.2 Нин (населено место)
3.2.1 Број на жители по попис
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 1.256, 1.692, 1.169, 1.378, 1.346, 1.316, 1.173, 944, 1.080, 646, 540, 474, 527, 850, 598
4 Споменици и знаменитости
* Споменикот на кралицата Вишеславова
* Црква св. Крст
* Црква св. Анселма и Марцеле
* Црква св. Никола во Затон
Домаќинство

Домаќинство е секоја семејна или друга заедница на лица кои ќе изјават дека заедно живеат и заеднички ги трошат своите приходи за подмирување на основните животни
потреби (домување, исхрана и друго), без оглед дали сите членови постојано се наоѓаат во местото каде што е населено домаќинството или некои од нив определено време престојуваат во друго населено место, односно странска држава, заради работа, школување или од други причини.
Под домаќинство се смета и секое лице кое живее само („самечко домаќинство“) и кое нема свое домаќинство во друго место.
Под домаќинство се смета итн. колективно домаќинство, т.е. домаќинство составено од лица кои живеат во установи за трајно згрижување на деца и возрасни, во манастири-самостани и во болници за сместување на неизлечиви болни.
Поединечните домаќинства, според видот, се делат на семејни и несемејни.
Семејните домаќинства се делат на:
* домаќинства со едно семејство и
* домаќинства со две или повеќе семејства
Несемејните домаќинства се делат на :
* самечки, домаќинства со еден член и
* домаќинства со повеќе членови, составени од две или повеќе лица кои не се во сродство
или се во сродство, но не претставуваат семејство
1 Наводи
*
Живеалиште (екологија)

:''За други значења на овој поим, видете Живеалиште.''
Живеалиште, станиште или хабитат (англ. ''habitat'') e секоја еколошка или околна средина која е населена со одреден вид (или популација) на животно, растение или друг тип на организам. Поимот ареал има слично значење, но може да се употребува за таксони од секаков ранг (вид, род, класа итн.), на пример, може да се зборува за „ареал на цицачите“ и сл.
Живеалиштата на микроорганизмите се означуваат и како микроживеалишта или микрохабитати. На овој начин се потенцира нивната различна природа. Микроживеалишта можат да бидат дури и претставниците на други видови, на пример, кората на дрвјата, цревата на човекот и др., а овој поим се користи и при опишувањето на физичките потреби на одреден организам или популација во мали рамки.
Во рамките на секој екосистем има многу разни места каде што живеат животните. Во дождовните шуми, на пр., животните живеат во горниот дел на бујната вегетација на дрвјата или во плодната почва под нив. И двете места се живеалишта.
Пола Фернандес

Пола Фернандес де Соуза (анг. ''Paula Fernandes de Souza'' родена на ) — бразилска кантри-пејачка и текстописец.
1 Животопис
Тејлор е родена во Седум Езера, Минаш Жераис на 28 август 1984 година.
Шпортплац на Ротенбаум

Шпортплац на Ротенбаум (|Sportplatz am Rothenbaum) бил мултинаменски стадион во Хамбург, Германија. Најчесто бил користен за фудбалски натпревари и бил домаќин на напреварите на ФК Хамбургер. Стадионот можел да прими 27.000 луѓе и бил отворен во 1910. Бил заменет од Volksparkstadion во 1963 и затворен во 2000.
Печиво

Печиво — вид на храна која опфаќа различни производи на основа на тесто. Се припрема по пат на печење од различни видови брашно, вода, зачини и други додатоци. Може да биде слатко и солено, празно или во комбинација со различни додатоци (како сирење, мармалад, мак).
1 Видови печива
Примери за печиво се кифла, ѓеврек, кроасан (т.н. бели печива), чајно печиво и др. Понекогаш се служи заедно со кафе, јогурт или некој друг напиток.
Печивото се разликува од лебот по тоа што има повисока содржина на масти, што ја дава неговата крцкава или трошковидна текстура.
Диос

Диос (старомакедонски: Διός) или Диас (старомакедонски: Διάς) бил старомакедонскиот врховен бог или ''бог на небото''. Според истражувањата тој бил богот Зевс од старогрчката митологија, но според трвдењето на македонскиот историчар Блаже Ристовски Грците се тие кој го презеле Зевс од Македонците.
Македонскиот Диос се разликувал од грчкиот Зевс. Според старогрчката митологија тој живеел на врвот на Олимп бил врховен и бог на молњата. Управувал со сите олимписки богови и негова жена била Хера. Една од разликите помеѓу македонската и грчката олимписка митологија било тоа што античките Македонци верувале дека синот на Диос Херакле бил нивни митски предок и радоначалник на кралската куќа.
Гордост (група)

Гордост е бугарска Rock Against Communism и Oi! група од Сливен. Активна е до 2009 година.
1 Дискографија
* Съпротива (2002)
* Право на избор (2003)
* Нова вяра (2004)
* Градски легенди ЕП (2006)
Титаномахија

Титаномахија — војна во старогрчката митологија која десет години се водела помеѓу Титаните и дванаесетте олимписки богови. Војната се случила кога Титаните на чело со Крон ги нападнале олимписките богови. Таа била започната за да се одлучи која генерација на богови би имала доминација над универзумот, Титаните—постарата, или Олимпијците—помлада генерација на богови; завршила со победа на олимписките богови. Случувањето може да се сретне како Војна на Титаните, Битка на Титаните, Битка на боговите или Титанска војна.
Тесто

Тесто е смеса која се прави од одреден вид житарици или легуминозни култури со мешање на брашно со мала количина на вода и/или друга течност. Овој процес и претходи на подготовката на разни прехранбени производи, особено разни видови на леб, тестенини, печива и сл.
Во зависност од производите кои се приготвуваат и технологијата на приготвување, постојат многу видови теста:
* Нараснато (лебно) тесто - леб;
* Лиснато тесто - лиснато печиво;
* Водено (влечено) тесто - баклава, гибаница, бурек;
* Течно тесто - палачинки, вафли;
* Попарено тесто - еклери и тулумби;
* Ровко (песочно или линцер) тесто.
Во зависност од конзистенцијата, тестото може да се излива во форма (како пандишпанот и течното тесто за палачинки), да се исшприцува (како тестото за тулумби) или да се меси и обликува (како тестото за леб или козињак). Во кулинарската практика се користат посебни ножеви за тесто, како и калапи за слатки и солени печива.
Тестото се подвргнува на разновидна топлинска обработка: обично се пече во фурна (леб, козињак), некогаш се пржи (мекици, тиганици), а во ретки случаи се вари (крофни).
Кај тестата кои содржат шеќер треба да се внимава и да не се наголемува препишаното количество шеќер во рецептот, бидејќи при печењето шеќерот го спречува процесот на издигнување на тестото и добиениот прехранбен производ станува лиснат и ронлив.
Најчесто за да не загори тестото на дното на садот, истиот се намрсува и/или посипува со брашно. Кај лепливите теста, за кои треба рачно оформување (на пример, за подготовка на некои видови солени печива), маснотијата и брашното исто така помагаат за полесно одделување на тестото од прстите.
Who Gon Stop Me

„Who Gon Stop Me“ е песна на американските хип-хоп артисти Кање Вест и Џеј-Зи, од нивниот заеднички албум ''Watch the Throne''. Песната се наоѓа на 9-то место на официјалниот список на песни од албумот. Во песната може да се забележи Англискиот дабстеп хит сингл на Диџејот Flux Pavilion „I Can't Stop“, од неговиот ЕП ''Lines In Wax'' и неговиот микс албум ''Circus One'' заедно со Doctor P.
1 Табели
Табела (2011), Највисока Позиција
South Korea (Gaon Chart), 116
US Billboard Hot 100, 44
Canadian Hot 100, 60
Кифла

Кифла е вид на фино печиво со солен или сладок фил, обично во форма на полукруг (полумесечина).
Кифлите се приготвуваат од тесто (брашно, јајца, масло, квасец, млеко...) кои се рассукуваат во форма на круг. Потоа кругот се дели на 6 до 8 еднакви делови. Секој дел се полни со фил и замотува (свива). Потоа вака замотаните делови се ставаат во тепсија и се печат во рерна.
Филот може да биде солен (јајца со сирење, шунка и слично) или сладок (џем, крем, шеќер, мак со шеќер и слично).
На германски јазик, кифла се нарекува ''Kipferl''.
1 Поврзано
* Печиво
* Леб
Германски Залив

Германски Залив (|Deutsche Bucht; |Tyske Bugt; |Duitse Bocht; западнофризиски: Dútske bocht) — југоисточен залив во Северното Море ограничен од Холандија и Германија на југ и Данска и Германија на исток (полуостров Јитланд). На север и запад се граничи со Догер Банк. Заливот ги содржи фризиските и данските острови. Ваденско Море е околу десет до дваесет километри широко на локацијата на Германскиот Залив. Фризиските Острови и соседните крајбрежни брегови колективно се наречени Фризија. Јужниот дел на Заливот е познат како Залив Хелголанд. Помеѓу 1949 и 1956, бродската прогноза на ББС го користела „Хелголанд“ како одредница за површината, сега позната како Германски Залив.
1 Додатна литература
** C.Michael Hogan. 2011.
2 Поврзано
* Залив (географија)
* Фризија
* Фризиски Острови
* Ваденско Море
Плантен ун Бломен

Плантен ун Бломен е јавен парк со големина од 47 хектари во центарот на Хамбург. Името е долногермански за ''растенија и цвеќиња''.
1 Преглед
Првото растение било платан, посаден од Јохан Георг Кристијан Леман во ноември 1821. Може да се види од влезот на паркот, близу железничката станица Хамбург-Дамтор.
Паркот е познат по неговите светлосни водени концерти, јавни театарски и музички изведби. Нема влезници. Во прилог на градините, постои и големо игралиште во јужниот дел на паркот. Ова го прави паркот популарно место во градот. Ја содржи старата ботаничка градина Хамбург.
2 Поврзано
* Дамтор
Пријам

Пријам (грчки: ''Πρίαμος'' = „откупеник“) бил крал на Троја, син на Лаомедонт. Пријам бил крал за време на Тројанската војна. Бил оженет со Хекуба, ќерката на Кисеј. Пријам имал многу деца — 50 синови (од кои 19 законски) и 12 ќерки, меѓу кои најпознати се: Есак (од неговиот прв брак со Аризба), Хектор (првиот син од бракот со Хекаба), Парис, Деифоб, Троил, Касандра, Поликсена, Ликаон, Хелен, и други.
1 Тројанска војна
Тројанската војна започнала поради грабнувањето на спартанската кралица Елена од Парис. Меѓутоа, Спарта не ја нападнала Троја поради Елена, туку поради богатството (златото). Во Хомеровата Илијада тој е претставен како многу мудар (паметен) крал. Меѓутоа, кога почнала војната, Пријам веќе бил стар, па затоа не учествувал во борбите. Кога грчката војска ја освоила Троја, Пријам бил убиен од Неоптолем (синот на Ахил).
Кори (храна)

Кори или јуфки — тенки (1 до 3-4 мм) и широки листови од ненараснато тесто кои се користат за подготовка на печива во блискоисточната и балканската кујна. Во пракса, ретко се користи една кора и затоа во разговорниот македонски јазик многу почесто се користи поимот „кори“. Со корите се обвива одреден фил и вака приготвеното тесто се подвргнува на топлинска обработка (печење, пржење или варење).
Корите најчесто се користат за подготовка на баници, но од нив се прават и слатки (баклави, штрудли и сл.).
1 Подготовка
Сите методи за подготовка користат жилаво тесто кое може да ја промени својата форма, без притоа да се раскинува. Разликите во подготовката се состојат најмногу во начинот на оформувањето.
1.1 Рассукување
Основниот начин на подготовка е со притискање со сукало (рассукување) на многу тенки слоеви. Тестото се сече на мали топки и со притискање и тркалање на сукалото постепено се намалува дебелината за сметка на зголемување на останатите размери. Во зависност од посакуваната големина на корите се рассукуваат различно големи парчиња тесто.
1.2 Растегнување
Тестото може да се растегне со раце на маса како подготовка за рассукување или како самостоен метод на подготовка. Во фабриките за производство на баници и слични производи често се користи овој метод поради неговата повисока производственост. За постигнување на минимална дебелина, на крајот тестото се врти и се користи центрифугалната сила за негово растегнување. Големината на таквата кора може да надмине 1 м<sup>2</sup>.
Телевизиска кула Хајнрих Херц

Кулата Хајнрих Херц (именувана по германскиот физичар и родениот хамбуржанец Хајнрих Херц) е радио-телекомуникациска кула и позната знаменитост на Хамбург, Германија.
Проектирана од архитектот Фриц Траутвајн, во соработка со градежните инженери Јерг Шлајх, Рудолф Бергерман и Фриц Леонарт, била градена 1965&ndash;1968 за поранешната ''Deutsche Bundespost'' (Германска сојузна агенција за пошти и телекомуникации, сега подружница на ''de'', ''de'') близу ''de'' (градски парк). Со вкупна висина од 279,2 метри е највисоката зграда во Хамбург; се состои од 204 метри челична конструкција во долниот дел, на врвот 45 м челични кули и три сегментирани цилиндри од околу 30 метри, кои ги држат различните антени.
Постојат осум концентрични платформи поставени една над друга; почнувајќи на 128 метри со двокатен простор за набљудување (долниот дел) и ресторен (горениот дел), опслужувани од два брзи лифтови. Над 150 метри е оперативната платформа за работа и опрема, а понатаму се шест со различна големина, помали отворени платформи во истите димензии, на кои се поставени антени за долги бранови („parabolic mirrors“). Бројот девет додал 25 метри висина во јули 2005.
Откако платформата за набљудување и ресторанот биле затворени (поради азбестна деконтаминација), поранешниот каскадер Јохен Швајцер направил база за банџи скокање. Ресторанот не бил отворен повторно, поради новите противпожарни мерки, а банџи-платформата била затворена на крајот на 2001.
Кулата станала дом на аматерската секција на радиото VFDB, станицата „DF0HHT“. Исто така, сместена е и станицата за пренесување на градот Хамбург.
Меморијалната плоча на ѕидот на кулата гласи: „de“ посветена на градскиот познат син.
1 Поврзано
* Список на кули
Вафла

Вафла или обланда (германски: ''Waffel'') е тенок, сув кондиторски производ, сличен на бисквитите, на кој се втиснати различни отисоци (релјефи).
Своето име вафлите го добиле од среднодолногерманскиот збор „wâfel“. Данскиот облик „wafel“ во XVIII век се изменила во „waffle“, и во таков вид навлегла во рускиот јазик, а оттаму и во останатите словенски јазици.
Со затворање на одреден фил со вафли се добиваат наполитанки. За оваа намена може да се користи крем, сладолед или јагоди и други овошја.
Вафлите можат да се користат како основни производи за подготовка на торти и разни печива. За оваа цел се произведуваат вафли со плочест, цевчест, конусен (корнет) и сл. облик.
За подготовка на вафлите во домашни услови се користат посебни кујнски апарати — вафелници.
Ниндорф (Хамбург)

Ниндорф (|Niendorf; службено ''Хамбург-Ниндорф'') — еден од 105. квартови на Хамбург, Германија во округот Ајмсбител.
1 Географија
Според статистичкото биро на Хамбург и Шлезвиг-Холштајн, квартот има вкупна површина од 12,7².
2 Демографија
Во 2006, во квартот Ниндорф живееле 39.690 луѓе. 15,2% биле деца под 18 години, а 24,8% имале 65 или повеќе години. 6,9% биле странци. 1.140 биле регистрирани како невработени.
Во 1999, имало 20.092 домаќинства и 40,5% од сите домаќинства биле составени од поединци.
3 Образование
Постојат 5 основни и 4 средни училишта во Ниндорф, вклучувајќи ја и гимназијата Охмор.
4 Инфраструктура
4.1 Здравствен систем
Во 2006, имало 71 лекар во приватни ординации и 10 аптеки.
4.2 Сообраќај
Јавниот превоз е обезбеден од Hamburger Verkehrsverbund со неколку станици на подземната железница и автобуски линии. Железничката станица Ниндорф-Север е терминал за линијата У2.
Сојузниот автопат 447 поминува низ квартот, поврзувајќи ги B5 со А7. Според секторот за моторни возила (Kraftfahrt-Bundesamt), во Ниндорф биле регистрирани 18.046 приватни возила (454 возила на 1.000 луѓе).
Ахмед Елмохамади

Ахмед Елмохамади (|أحمد المحمدي; роден на 9 септември 1987, во Басијун) — египетски поранешен фудбалер, играч од одбраната или од средниот ред.
Во својата кариера играл за пет клуба во две држави: во татковината за Газл Ел Махала и ЕНППИ, а потоа во Англија за Сандерленд, Хал Сити и Астон Вила.
За египетската репрезентација одиграл 92 натпревари и постигнал 6 гола во периодот од 2007 до 2019 година. Бил дел од репрезентацијата која го освоила Африканскиот куп на нации во 2008 и 2010.
1 Титули
1.1 Репрезентативни
;Египет
* Африкански куп на нации : 2
: Гана 2008 и Ангола 2010
Владимир Тодоровиќ

Владимир Тодоровиќ (роден на во ) — дипломиран градежен инженер, деловен човек, македонски јавен работник и добротвор од српско етничко потекло.
1 Животопис
Владимир Тодоровиќ во Скопје го завршува основното образование; матурира во ГУЦ „Здравко Цветковски” (1976), а на Градежниот факултет на Универзитетот „Св. Кирил и Методиј” дипломира во 1983 година. По дипломирањето, до 1990 година работи во Проектантското биро „Хидроелетропроект” во Скопје каде што се искажува како стручњак при проектирањето на значајните главни проекти: хидроцентралата Козјак, Бошков Мост, Луковополе и др.
Од 1990 година влегува во светот на бизнисот, втемелувајќи своја фирма која набргу станува една од најуспешните македонски компании со водечки синџир од 35 маркети низ цела Македонија и со речиси 1000 вработени, за што му е доделена престижната републичка Награда за општествено најодговорна компанија во државата.
Во 2009 година е избран за градоначалник на Општина Центар Скопје.
Владимир Тодоровиќ бил претседател на Трговската комора од 2005 до 2007 година, а сега е член на Управниот одбор на Сојузот на стопанските комори на Македонија. Член е на Ротари-клубот Скопје, чиј претседател бил во текот на 2005-2006 година. На свеченоста на одбележувањето на стогодишнината на Ротаријанството во светот, што се оджа во Чикаго, учествувал како единстевн претставник од Република Македонија. Голем придонес има дадено и на полето на развојот на спортот во Македонија, инвестирајќи во скопскиот ракометен клуб „Пролет”.
На трагата на настојувањата што посилно да се истакне македонското културно-историско наследство, незаобиколен е и голем и ангажманот на Тодоровиќ во обмислувањето и реализацијата на новиот градски центар на Скопје и на неговото збогатување со комплексот монументални споменици посветени на македонските историски личности и појави.
Во општествените кругови и во пошироката јавност Владимир Тодоровиќ е познат и по своето човекољубие и по готовноста лично да им помага на оние на кои им е потребна помош. Во таа смисла, негов нескриен благороден пример е Мајка Тереза, чија претставителна бронзена скулптура, дело на академикот Томе Серафимовски, како личен подарок на Тодоровиќ на градот Пула, во 2010 година е поставена пред познатата пулска црква Госпа од Мора (Богородица Морска).
За особени заслуги во афирмацијата и развивањето на јазикот на прифаќање на различности, разбирање и соживот меѓу народите, Македонскиот културен форум од Пула во 2011 година на Владимир Тодоровиќ му го додели меѓународното општетсвено признание „Повелба за соживот”.
Општествена сопственост

Јавна сопственост е сопственост, достапна за употреба на јавноста. Спаѓа во рамките на државна сопственост. Терминот може да се користи било за да се опише употребата на даден имот, или пак да се опише карактерот на сопственоста (колективна сопственост од страна на населението на државата). Овој тип на сопственост е спротивен на приватната сопственост, т.е сопственост на физичко лице кое ги застапува финансиските интереси на некој ентитет, како што се корпорациите.
Државна сопственост, што исто така се нарекува јавна сопственост,владина сопственост илидржавен имот, се имотни интереси кои се во рацете на државата, а не поединци или заедници.
Amazing Grace

„Amazing Grace“ или на македонски „Прекрасна милост“ е христијанска песна/ химна напишана од англискиот поет Џон Њутон (1725–1807) и објавена во 1779 година. Главната порака на оваа песна е дека преку опростувањето е можно без разлика на видот на гревот на луѓето и дека душата може да биде ибавена од безнадежност преку волјата Господова. ''Amazing Grace'' е една од најпрепознатливите песни во англо-јазичното говорно подрачје.
1 Текст
Оригиналниот текст на песната е на англиски јазик.
Amazing grace! (how sweet the sound)
That sav’d a wretch like me!
I once was lost, but now am found,
Was blind, but now I see.
’Twas grace that taught my heart to fear,
And grace my fears reliev’d;
How precious did that grace appear,
The hour I first believ’d!
Thro’ many dangers, toils and snares,
I have already come;
’Tis grace has brought me safe thus far,
And grace will lead me home.
The Lord has promis’d good to me,
His word my hope secures;
He will my shield and portion be,
As long as life endures.
Yes, when this flesh and heart shall fail,
And mortal life shall cease;
I shall possess, within the veil,
A life of joy and peace.
The earth shall soon dissolve like snow,
The sun forbear to shine;
But God, who call’d me here below,
Will be forever mine.
When we’ve been there ten thousand years,
Bright shining as the sun,
We’ve no less days to sing God’s praise
Than when we first begun.
2 Користена литература
* Newton, John (1811). ''Thoughts Upon the African Slave Trade'', Samuel Whiting and Co., London.
* Newton, John (1824). ''The Works of the Rev. John Newton Late Rector of the United Parishes of St. Mary Woolnoth and St. Mary Woolchurch Haw, London: Volume 1'', Nathan Whiting, London.
* Noll, Mark A.; Blumhofer, Edith L. (eds.) (2006). ''Sing Them Over Again to Me: Hymns and Hymnbooks in America'', University of Alabama Press. ISBN 0-8173-1505-5
3 Поврзано
* Џон Њутон
* Христијанска музика
* Химна
Фердинандо Галијани

Фердинандо Галијани (|Ferdinando Galiani; 2 декември 1728, Кјети – 30 октомври 1787, Неапол) — италијански економист и истакнат деец на просветителството. Ниче го нарекол „најдлабокиот и најпрониклив ум на XVIII век“,
1 Кариера и трудови
Галијани е роден во градот Кјети, а добил темелно образование кај чичко му во Неапол и Рим со намера да стане свештеник. Уште од раната младост пројавувал надареност во економијата, но уште повеќе се истакнувал со неговата духовитост. На возраст од 22 години се запопил па напишал две дела со кои се прочул надалеку низ Европа. Во „Расправа за парите“ (''Trattato della moneta'') на тема монетарната политика се истакнал како застапник на меркантилизмот. Делото ја обработува трговската размена од разни агли, но секогаш со особен нагласок на безредието кое владеело во монетарниот систем на неаполската држава. Со другото дело, насловено како „Собир на смртта на џелатот“ (''Raccolta in Morte del Boia'') Галијани се прочул како хуморист, и уживал голема популарност во италијанските книжевни кругови кон крајот на XVIII век. Книгата се состои од низа расправи по повод смртта на јавниот џелат и претставува своевидна пародија на стиловите на тогашните неаполски писатели. Како голем познавач на политиката и истакнат општественик, Галијани поттикнал интерес кај кралот Карло и либералниот министер Бернардо Танучи. Така, во 1759 г. бил назначен за секретар на неаполската амбасада во Париз. На функцијата се задржал десет години, по што се вратил во Неапол и станал советник во трговскиот суд. Во 1777 г. бил назначен за управник на кралските владенија.
2 „Дијалози за трговијата со жито“
Како економист, Галијани највеќе се истакнал со делото „Дијалози за трговијата со жито“ (''Dialogues sur le commerce des blés''), објавено на француски јазик во 1769 г. во Париз. Ова дело во лесен стил и полно пријатна досетливост го висхитило Волтер кој го опишал како мешавина од Платон и Молиер. Расправата се однесува на слободата во трговијата со пченка, со особен осврт на кралскиот указ од 1764 г., според кој извозот на мора да запре ако цената достигне извесна висина. Галијани ја изложува својата противтеза - дека систем воопшто не треба да постои бидејќи во различни важат различни услови, па затоа управата треба да се раководи според конкретниот случај.
Покрај сета остроумност, Галијани западнал во најтешката заблуда на меркантилизмот — дека една земја не може да добие без друга да изгуби. На истиот став бил Волтер, па дури и Пјетро Вери. Во претходната расправа, Галијани оди дотаму што застанува зад одлуката на властите да ја снижуваат вредноста на својата валута.
Сè до неговата смрт, Галијани редовно се допишувал со пријателите од Париз. Најзначајно меѓу нив е пријателството со Мадам д'Епине. Овие преписки се објавени во 1818 г.
3 Поважни дела
*''Della moneta'' („За парите“), 1750
*''Dialogues sur les commerce des blés'' („Дијалог за трговијата со жито“), 1770
*''Doveri dei prìncipi neutrali'' („Должности на неутралните владетели“), 1782
4 Поврзано
* Меркантилизам
* Џамбатиста Вико
Диме Бојановски

Диме Бојановски - Дизе (Прилеп, 12 август 1909 - Скопје, 11 февруари 2002) — македонски комунист, борец, правник, историчар, универзитетски професор, публицист и преведувач.
Како член на КПЈ (1932), самоиницијативно го издавал незаконскиот весник „''Ударник''“ (декември 1932 – мај 1933) како орган на КПЈ, поради што бил осуден на шест години. Казната ја одлежал во Сремска Митровица и во Лепоглава. По излегувањето од затвор, во 1939 година е исклучен од партијата поради поддршка на фракционерските активности на Петко Милетиќ. Непосредно пред Втората светска војна бил интерниран во Ивањица (Меѓуречје).
Во времето на НОВ работел во Агитпроп при Главниот штаб на НОВ и ПОМ.
По ослободувањето го завршил Правниот факултет и бил министер за трговија и снабдување во владата од 1946 година, а потоа и министер за правда во Владата на НРМ (1949-1958). Бил и професор по политичка економија на Економскиот факултет во Скопје (од основањето до 1956), директор на Економскиот институт (1950-1955), претседател на Трговската комора на Македонија (1962-1967), член на Извршниот совет на СРМ и др. Ги превел на македонски делата од Карл Маркс „Капиталот“ (I-III) и „Увод во критиката на политичката економија“.
Бантоидни јазици

Бантоидните јазици се гранка на бенуе-конгоанската група на нигер-конгоанските јазици. Поимот се појавил во 1895 и подразбирал јазици кои имаат сличности во лексиконот со банту-јазиците. Подоцна, во „Јазиците на Африка“ (1963), американскиот јазичар Џозеф Гринберг ги дефинира како групата во која припаѓаат потесните банту-јазици заедно со ним најблиските околни јазици. Денес поимот се употребува во овој смисла.
Во 1989 е предложена поделба на бантоидните јазици на северни и јужни. Според предлогот, мамбилоидните и дакоидните јазици ја сочинуваат северната, а сите останати влегуваат во јужната група. Оваа класификација ја користи и ''Ethnologue''. Исправноста на северната група е под прашање, а дакоидните денес во многу дела не се сметаат за бантоидни јазици. Јужната група е неоспорлива генетска целина. Во неа спаѓа познатото и многубројно потсемејство банту.
Бејкер (округ во Орегон)

Округот Бејкер (англиски: ''Baker County'') е округ во американската сојузна држава Орегон. Округот е дел од областа Источен Орегон, заедно со уште седум други окрузи. Името на округот потекнува од Едвард Диксон Бејкер, орегонски сенатор кој бил убиен за време на Битката кај Балс Блаф во Вирџинија за време на Американската граѓанска војна. Овој округ се одвоил од округот Васко. Според податоците од 2010 година, округот имал население од 16,134 жители. Најголем град, а воедно и центар на округот, е градот Бејкер Сити.
1 Демографија
Според пописот од 2000 година, округот имал население од 16,741 жители, 6,883 домаќинства и 4,680 семејства. Густината на население во округот е 6 лица на километар квадратен.
*95.68% белци
*0.23% црнци
*1.09% староседелци
*0.38% Азијци
*0.04% луѓе од Тихиот Океан
*0.92% останати раси
*1.65% мешани
2 Поврзано
*Орегон
* САД
* Бејкер Сити